แรงขายทำกำไรกด SET พลิกปิดลบ3จุด แนะจับตาเจราการค้าสหรัฐฯ-จีน พ่วงMSCIปรับน้ำหนักหุ้นไทย
แรงขายทำกำไรกด SET พลิกปิดลบ3จุด แนะจับตาเจราการค้าสหรัฐฯ-จีน พ่วงMSCIปรับน้ำหนักหุ้นไทย โดยดัชนีปิดตลาดวันนี้ที่ระดับ 1,623.99 จุด ลดลง 2.88 จุด หรือ 0.18% มูลค่าการซื้อขาย 6.22 หมื่นล้านบาท
6 พ.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,623.99 จุด ลดลง 2.88 จุด หรือ 0.18% มูลค่าการซื้อขาย 6.22 หมื่นล้านบาท
10 หุ้นกดดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ผันผวน โดยช่วงเช้าหุ้นกลุ่มแบงก์ปรับตัวขึ้น แต่ก็มาย่อตัวลงในช่วงบ่ายหลังจากคณะกรรมการนโยบายการเงิน (กนง.) มีมติปรับลดอัตราดอกเบี้ยนโยบายลง 0.25% จาก 1.50% เป็น 1.25% ต่อปี ซึ่งเป็นไปตามที่หลายคนคาดไว้จากมุมมองว่าเศรษฐกิจไทยเติบโตต่ำกว่าคาด แต่เชื่อว่าจะเป็นการปรับลดอัตราดอกเบี้ยครั้งสุดท้ายแล้ว ภาพจากนี้ก็ต้องไปดูว่าจะทำให้เศรษฐกิจกลับมาพื้นตัวได้มากน้อยเพียงใด
ขณะที่ตลาดหุ้นในภูมิภาคเอเชียวันนี้เคลื่อนไหวทั้งบวก-ลบ โดยมีแรงขายทำกำไรออกมาบ้างหลังจากปรับตัวขึ้นไปมากแล้ว อย่างไรก็ดี ยังต้องติดตามเจรจาการค้าระหว่างสหรัฐฯและจีนว่าจะสามารถลงนามข้อตกลงการค้าเฟสแรกได้ตามที่คาดไว้ภายในเดือนนี้หรือไม่ นอกจากนี้ยังต้องติดตามการปรับน้ำหนักลงทุนของ MSCI หลังจากเพิ่มน้ำหนักหุ้นจีนและซาอุดีอาระเบีย ทำให้อาจปรับลดน้ำหนักหุ้นไทยลงก็ได้ และติดตามตัวเลขส่งออกกับดุลการค้าของจีนในสัปดาห์นี้ด้วย
สำหรับแนวโน้มการลงทุนในวันพรุ่งนี้ (7 พ.ย.) นายศราวุธ กล่าวว่า ตลาดฯคงจะแกว่งไซด์เวย์ในกรอบ ซึ่งตอนนี้ก็อยู่ในช่วงทยอยประกาศผลประกอบการของบริษัทจดทะเบียน ทำให้ตลาดฯอาจจะไม่ได้ปรับตัวขึ้นไปแรงแล้ว
พร้อมให้แนวรับ 1,620 จุด ส่วนแนวต้าน 1,630-1,637 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK   มูลค่าการซื้อขาย  4,341.67 ล้านบาท ปิดที่  148.00 บาท  เพิ่มขึ้น 2.00 บาท
PTT     มูลค่าการซื้อขาย  2,337.79 ล้านบาท ปิดที่   45.50 บาท  ลดลง  0.25 บาท
CPALL   มูลค่าการซื้อขาย  2,110.66 ล้านบาท ปิดที่   78.50 บาท  ลดลง  0.75 บาท
AOT     มูลค่าการซื้อขาย  2,067.74 ล้านบาท ปิดที่   80.00 บาท  เพิ่มขึ้น 0.75 บาท
ADVANC  มูลค่าการซื้อขาย  1,790.21 ล้านบาท ปิดที่  229.00 บาท  ลดลง  3.00 บาท
 
ตลาดหุ้นเอเชีย
